**Bakı şəhər Suraxanı rayon Məhkəməsinə**

**İddiaçı:** \_\_\_\_\_\_\_\_\_\_\_\_\_\_(ad, soyad, ata adı)

Ünvan: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**İddiaçının nümayəndəsi və vəkili:** \_\_\_\_\_\_\_\_\_\_\_\_\_\_\_\_\_\_\_\_\_(ad, soyad, ata adı)

**Cavabdeh**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ad, soyad, ata adı)

Ünvan: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**İDDİA ƏRİZƏSİ**

**(nəqliyyat vasitəsinə dair alqı-satqı müqaviləsinin etibarsız hesab edilməsinə dair)**

**İşin halları:**

1. İddiaçı \_\_\_\_\_\_\_\_\_\_\_\_\_\_\_\_\_\_\_ vətəndaşıdır, hazırda yuxarıda göstərilən ünvanda yaşayır. O, Azərbaycan dilində yaxşı danışa bilmir.
2. \_\_\_\_\_\_\_\_\_\_\_ dövlət qeydiyyat nömrəli (BAN nömrəsi \_\_\_\_\_\_\_\_\_\_\_\_\_\_\_\_) Chevrolet Cruze minik nəqliyyat vasitəsi iddiaçıya məxsus olub.
3. \_\_\_\_\_\_\_-ci ildə İddiaçı tanışı \_\_\_\_\_\_\_\_\_\_\_\_\_\_\_\_\_- tərəfindən Baş Dövlət Yol Polis İdarəsinin inzibati binasının yerləşdiyi yerə aparılıb. Burada ona məxsus olan nəqliyyat vasitəsinin alqı satqısı həyata keçirilib.
4. İddiaçı bildirir ki, ona alqı satqı barədə məlumat verilməyib, ona nəqliyyat vasitəsinin satışından pul verilməyib. O ümumiyyətlə maşının satılmasını bilməyib. Sonradan məlum olub ki, nəqliyyat vasitəsi cavabdehin adına rəsmiləşdirilib.
5. İddiaçı hesab edir ki, nəqliyyat vasitəsinə dair \_\_\_\_\_\_\_\_\_\_\_\_\_\_\_-ci il tarixli alqı satqı müqaviləsi etibarsızdır.

***İddianın hüquqi əsasları:***

1. Azərbaycan Respublikasının Mülki Məcəlləsinin 337.1-ci maddəsinə görə. bu Məcəllədə müəyyənləşdirilmiş şərtləri pozmaqla bağlanmış əqd etibarsızdır. Etibarsız əqdlər mübahisə edilən əqdlər və ya əhəmiyyətsiz əqdlər ola bilər.
2. Həmin Məcəllənin 337.2-ci maddəsinə görə, əqd barəsində mübahisə edildikdə əqd bağlandığı andan etibarsızdır. Müqavilənin mübahisə edilməsi müqavilənin digər tərəfinə iradə ifadəsinin bildirilməsi yolu ilə həyata keçirilir. Digər tərəfə münasibətdə həyata keçirilmiş birtərəfli əqd həmin şəxsə qarşı mübahisə edilir.
3. Mülki Məcəllənin 339.2-ci maddəsinə əsasən, şəxs əqd bağlanması məqsədilə aldadıldıqda həmin əqdi mübahisələndirə bilər. Belə mübahisələndirmə əqdin aldatma olmadan bağlana bilməyəcəyinin aşkar olduğu hallarda həyata keçirilir. Əgər tərəflərdən biri, aşkar edilsəydi, digər tərəfin əqd bağlamayacağı hallar barəsində susmuşsa, aldadılmış tərəf əqdi mübahisələndirə bilər. Barəsində susulan hallar barəsində məlumat vermək vəzifəsi yalnız o zaman ola bilər ki, digər tərəf vicdanla bunu gözləsin.
4. İddiaçı bildirir ki, nəqliyyat vasitəsinə dair alqı satqı müqaviləsi bağlanarkən o, aldadılıb, ona nəqliyyat vasitəsinin satılması barədə məlumat verilməyib. İddiaçı nəqliyyat vasitəsini satmaq niyyətində olmayıb, azad iradə ifadəsi olmayıb. Buna görə də nəqliyyat vasitəsinə dair bağlanmış alqı satqı müqaviləsi etibarsız hesab edilməlidir.

**Vəsatət:** Nəqliyyat vasitəsinin alqı satqısına dair sənədlərin Baş Dövlət Yol Polis İdarəsindən alınmasına dair vəsatət verilsə də, indiyə qədər həmin sənədlər təqdim edilməyib. Ona görə də həmin sənədlərin Baş Dövlət Yol Polis İdarəsindən alınması zəruridir.

1. Qeyd olunanlara və Azərbaycan Respublikasının MPM-nin 149-150-ci maddələrinə uyğun olaraq Məhkəmədən

**Xahiş edirəm:**

Cavabdehlə \_\_\_\_\_\_\_\_\_\_\_\_\_\_\_\_\_\_\_ arasında \_\_\_\_\_\_\_\_\_\_\_- minik markalı nəqliyyat vasitəsinə dair \_\_\_\_\_\_\_\_\_\_\_\_\_-ci ildə bağlanmış alqı-satqı müqaviləsinin etibarsız hesab edilməsinə dair qətnamə qəbul edəsiniz.

**Qoşma:**

1. İddia ərizəsi;
2. Cavabdehin yaşayış yeri üzrə MAPS arayışı;
3. Nəqliyyat vasitəsinə dair qeydiyyat şəhadətnaməsinin notarial təsdiq edilmiş surəti;
4. Baş Dövlət Yol Polis İdarəsinə verilmiş vəsatətin surəti
5. Etibarnamə və order;
6. Dövlət rüsumunun ödənilməsinə dair qəbz;

***İmza:***

***Tarix:***